Izvađeno iz: 
Rječnik biblijske teologije, Xavier Leon-Dufour, Kršćanska sadašnjost, Zagreb, 1993. 


U rječniku se koristi ime Jahve koje je ovdje zamijenjeno imenom Gospod. 


U rječniku se koriste biblijski citati (samo kratice iz pokoncilske Biblje u izdanju Kršćanske 
sadašnjosti). 

Biblijski tekstovi preuzeti su iz internetskog izdanja Biblije u prijevodu Ivana Šarića i napisani su 
kosim slovima. 

https://archive.org/details/biblija-za_pretrazivanje_i_proucavanje_ivan_saric 

Ako nekog teksta nema u internetskom izdanju, navedeno je iz koje je Biblije. 


(u Šarićevoj Bibliji neki redosljedi redaka se ne poklapaju s pokoncilskim Biblijama. Osobito se ne 
poklapa prijevod, u tom slučaju su brojevi redaka napisani onako kako je u Sarićevoj Bibliji). 


Tekst iz rječnika je napisan podebljanim ili masnim slovima. 


Slika na sljedećoj stranici: Isus pred velikim svećenikom Kaifom. (Umjetnik: Albrecht Duerer) 

ŠUTNJA 


Šutnja prethodi, prekida ili nastavlja riječ: ona na svoj način baca svjetlo na dijalog što se 
zametnuo između Boga i čovjeka. 


1. Božja šutnja. - "U početku... Riječ bijaše Bog" (Iv 1,1), 


(Iv 1,1) 
ž 
U početku bijaše Riječ, i Riječ, bijaše u Boga, i Bog bijaše Riječ. 


ali na način misterija zavijenog u šutnju ''od vječnosti" (Rim 16,25) 


(Rim 16,25) 

Slava u vijeke vijekova onome koji vas može ojačati po mojemu evanđelju i propovijedanju Isusa 
Krista po objavljenju otajstva koje je bilo sakriveno od vječnih vremena, 

(Iz Biblije u prijevodu Ivana Šarića, popravljeno izdanje, 2011. napomena Milan Kušnjačić) 


sve dok se nije objavila čovjeku. To skrovito sazrijevanje Riječi izražava se u vremenu 
predodređenjem izabranih: i prije no što im progovori, Bog ih je spoznao već u majčinu krilu 
(Jr 1,5; usp. Rim 8,29): 


(Jr 1,5) 
5 

"Prije nego te stvorih u krilu materinu, izabrao sam te. Prije nego ti izađe iz krila materina, 
posvetio sam te, postavio sam te za proroka narodima. " 


(Rim 8,29) 

29 

Jer koje naprijed poznade, one i predodredi, da budu jednaki obličju Sina njegova, da on bude 
prvorođeni među mnogom braćom. 


Međutim, postoji i drugačija Božja šutnja, ona koja kao da više nije teška od misterija 
ljubavi, već nabujala od Božje srdžbe. Da probudi nemir u svom grešnom narodu, Bog više ne 
govori preko svojih proroka (Izl 3,26). (Ispravno je Ez 3,26 -napomena Milan Kušnjačić) 


(Ez 3,26) 

26 

Ja ću učiniti da ti se jezik prilijepi za nepce tvoje, i ti ćeš zamuknuti i nećeš im biti opominjač; jer 
su rod nepokoran. 

Kad je Bog tako često i s toliko moći govorio, zašto sada šuti dok likuje bezbožnost (Hab 1,13) 
(Hab 1,13) 

13 


Odveć su čiste oči tvoje, da gledaš zlo; ne možeš gledati nepravde. Zašto gledaš bezbožnika i šutiš, 
kad zao proždire bolje. 


i ne odgovara više na Jobovu molitvu (Job 30,20) 


(Job 30,20) 
20 
Vičem k tebi, ali ti me ne slušaš; prestanem li, tada snuješ osnove proti meni. 


ni na molitvu psalmista (Ps 83,2; 109,1)? 


(Ps 83,1) 
1 
Bože, ne šuti, nemoj ostati nijem i ne počivaj, Bože! 


(Ps 109,1) 
1 
Bože, diko moja, nemoj ipak šutjeti! 


Za Izraela koji želi čuti svoga Boga, ta šutnja znači kaznu (Iz 64,11); 


(12 64,12) 
12 
Možeš li se pritom još uzdržati, Gospode, zar ćeš šutjeti i najdublje nas poniziti? 


ona je znak da se Gospodin udaljio od njega (Ps 35,22); 


(Ps 35,22) 
22 
Ti si vidio, Gospode, nemoj šutjeti! Gospode, ne udaljuj se od mene! 


jednaka je zagrljaju smrti (usp. Ps 28,1); 


(Ps 28,1) 

1 

K tebi, Gospode, vičem: hridino moja, ne budi gluh prema meni, ne budi nijem 
prema meni, inače bih morao ja poći u svijet mrtvih. 


najavljuje "'Šutnju'" šeola, gdje Bog i čovjek više ne progovaraju jedan drugomu (Ps 94,17; 
115,17). 


(Ps 94,17) 
17 
Kad mi Gospod ne bi bio pomoćnik, ležala bi duša moja odavno u tišini. 


(Ps 115,17) 
17 
Ne slave mrtvi Gospoda, niti oni, koji odoše u tišinu. 


No, taj dijalog nije zauvijek prekinut, jer šutnja Božja može biti i odraz njegove strpljivosti u 
dane čovjekove nevjere (Iz 57,11). 


(1257,11) 
11 
Od koga si se uplašio i koga si se pobojao, da si postao nevjeran, da nijesi na me mislio i za me 


nijesi mario? Zar ne, jer sam ja šutio, i to od davna vremena, zato li me se nijesi više bojao? 
2. Covjekova šutnja. - Postoji "vrijeme šutnje i vrijeme govorenja'"' (Prop 3,7). 


(Prop 3,7) 
7 
Vrijeme kad se dere, i vrijeme kad se sašiva; vrijeme kad se šuti, i vrijeme kad se govori; 


To životno pravilo može se shvatiti više ili manje duboko. Kako prolaze dani, šutnja može 
značiti neodlučnost (Post 24,21), 


(Post 24,21) 
21 
A čovjek ju šuteći promatrao da vidi je li Gospod dao sreću putu njegovu ili ne. 


odobravanje (Br 30,5-16), 


(Br 30,5-16) 

D 

A otac njezin čuje za zavjet njezin ili kako se je obvezala, da će se od nečega uzdržati, i ako otac 
njezin šuti na to, onda imaju vrijediti svi zavjeti njezini, i svako uzdržanje, na koje se je obvezala, 
zakonito je. 

6 

Ali ako otac njezin, čim za to čuje, to joj zabrani, onda svi zavjeti njezini i uzdržanja, na koja se je 
obvezala, ne vrijede, i Gospod će joj oprostiti, jer joj je otac njezin to zabranio. 

7 

Ako li se hoće udati, a ima još na sebi zavjet ili nepromišljeno obećanje, na koje se je obvezala, 
8 

A čovjek njezin čuje za to, pa joj ne rekne ništa, kad je čuo za to, onda vrijede zavjeti njezini, i 
uzdržanja, na koja se je obvezala*, zakonita su. 

9 

Ako li muž njezin, čim za to čuje, to joj zabrani, onda on time poništava zavjet, što je veze, i 
nepromišljeno obećanje, kojim se je obvezala na neko uzdržanje, i Gospod će joj oprostiti. 

10 

Zavjet udovice ili rastavljene žene, uopće svaka obveza, što je uze na sebe, obvezna je za nju. 

11 

Ako li je koja ženska osoba, što već živi u kući muža svojega, učinila zavjet ili se je zakletvom 
obvezala na kakvo uzdržanje, 

12 

I muž njezin čuje za to i šuti i ne brani joj, onda vrijede svi zavjeti njezini, i svako uzdržanje, na 
koje se je obvezala, zakonito je. 

13 

Ako li muž njezin, čim čuje za to, proglasi to nevaljanim, onda joj ne vrijedi ništa od onoga, što je 
obećala, bio to zavjet ili obveza za kakvo uzdržanje, jer je to muž njezin proglasio nevaljanim, 
Gospod će joj oprostiti. 

14 

Svaki zavjet i svaku zakletvu, što je obvezuje da umiri dušu svoju, može muž njezin proglasiti 
valjanim ili nevaljanim. 

15 

Ako naime muž njezin od dana do dana šuti prema njoj, onda on time čini valjanima sve zavjete 


njezine ili sve obveze njezine na kakvo uzdržanje. On ih je time učinio valjanima, što je šutio prema 
njoj, kad je čuo za to.* 

16 

Ako li ih hoće poništiti, pošto je već o tom dulje vremena čuo, onda on time stavlja na sebe krivnju 
njezinu." 


*30,7 "Ako li se hoće udati", tj.ako još nije prešla u kuću svoga muža, nego živi u očinskoj kući. O 
ženi u kući muža govori se u n. 11 idalje. Djevojka je bila pod očevom vlašću, a žena pod vlašću 
muža. 

*30,15 "Od dana na dan, tj. 24 sata. (Bilješke pod zvijezdicom (*) iz Biblije u prijevodu Ivana 
Šarića, popravljeno izdanje, 2011. napomena Milan Kušnjačić)) 


zbunjenost (Neh 5,8), 


(Neh 5,8) 

8 

I rekoh im: "Mi otkupismo, kadgod mogosmo, svoje judejske zemlje, što su bili prodani narodima 
poganskim. A vi sad sami prodajete svoje zemljake. Dapače prodaju se nama samima." Oni su 
šutjeli i nijesu znali ništa odgovoriti. 


strah (Est 4,14). 


(Est 4,14) 

14 

Jer ako se ti sada zamotaš u šutnju, doći će pomoć i spasenje Judejcima s druge strane. A ti ćeši s 
kućom svojom poginuti. Tko zna, nijesi li ti upravo zato postala kraljica u ovo vrijeme?" 


Čovjek pokazuje svoju slobodu kad sustegne jezik da bi izbjegao prijestup (Izr 10,19), 


(Izr 10,19) 
19 
U mnogom govorenju ne biva bez grijeha, a tko zauzdava jezik svoj, radi razumno. 


osobito usred brbljanja i nerazumnih sudova (Izr 11,12 sl; 17,28; usp. Iv 8,6). 


(Izr 11,12 sl) 

12 

Bezumnik postupa sa svojim bližnjim prezirno, a razuman čovjek šuti tiho. 

13 

Tko kao klevetnik ide naokolo, izdaje tajne, a pouzdan čovjek drži stvar tajno. 

(Izr 17,28) 

28 

I luđak, kad šuti, može vrijediti kao mudar; kao razuman, i kad zatvori usne svoje! 


(Iv 8,6) 

6 

Ovim pitanjem htjedoše ga, kušati, da bi ga mogli optužiti. Isus se nagnu dolje i uze pisati prstom 
po zemlji. 


Daleko iznad te mudrosti koja bi mogla ostati čisto ljudska, Bog je onaj koji kod čovjeka 


određuje vrijeme šutnje i vrijeme govorenja. Šutnja pred Bogom izraz je srama nakon grijeha 
(Job 40,4; 42,6; usp. 6,24; Rim 3,19; Mt 22,12) 


(Job 40,4) 

Ah, ja sam odveć malen! Što da odvratim? Stavljam ruku na usta. 

(Iz Biblije u prijevodu Ivana Šarića, popravljeno izdanje, 2011. napomena Milan Kušnjačić) 
(Job 42,6) 

6 

Zato opozivam i kajem se u prahu i pepelu! 

(Job 6,24) 

24 

Poučite me, i ja ću šutjeti; obavijestite me, u čemu sam pogriješio! 


(Rim 3,19) 

A znamo, što god Zakon govori, govori onima koji su pod Zakonom, da sva usta zamuknu, i sav 
svijet da bude podvrgnut Bogu; 

(Iz Biblije u prijevodu Ivana Sarića, popravljeno izdanje, 2011. napomena Milan Kušnjačić) 


(Mt 22,12) 
12 
Reče mu: "Prijatelju, kako si ušao vamo bez svadbenoga ruha? On je šutio. 


ili pouzdanja u spas (Tuž 3,26; Izl 14,14); 


(Tuž 3,26) 
26 
Dobro je mirno čekati pomoć Gospodnju. 


(Izl 14,14) 
14 
Gospod će se boriti za vas. Vi možete biti posve mirni." 


ona znači da je pred ljudskom nepravdom Krist, vjerni Sluga (Iz 53,7), 


(Iz 53,7) 

zA 

Bio je zlostavljen, a on se je predao dragovoljno, nije otvorio usta svojih kao janje, što se vodi na 
klanje. Kao ovca, nijema pred onima, koji je strižu, nije otvorio usta svojih. 


svoju stvar stavio u Božje ruke (Mt 26,63//; 27,12.14//). 


(Mt 26,63) 

63 

Isus je šutio. Tada mu reče veliki svećenik: "Zaklinjem te Bogom živim: "Kaži nam, jesi li ti Krist, 
Sin Božji?" 


(Iz 53,7) 

7 

Bio je zlostavljen, a on se je predao dragovoljno, nije otvorio usta svojih kao janje, što se vodi na 
klanje. Kao ovca, nijema pred onima, koji je strižu, nije otvorio usta svojih. 


(Mt 27,12.14) 

12 

Ali na tužbe glavara svećeničkih i starješina ne odvrati ništa. 

14 

Ali mu on ne odgovori ni na jedno pitanje, tako da se je upravitelj vrlo čudio. 


No u drugim prilikama, ne progovoriti značilo bi ne imati ponosa i ne priznavati Boga (Mt 
26,64//; Dj 18,9; 2 Kor 4,13): 


(Mt 26,64) 

64 

Isus mu odgovori: "Ti kažeš." Ali vam velim: "Od sada ćete vidjeti Sina čovječjega gdje sjedi s 
desne Svemogućega i dolazi na oblacima nebeskim." 


(Dj 2,33) 

33 

Desnicom dakle Božjom podignut primio je od Oca obećanoga Duha Svetoga, i sad 
ga je izlio, kako vidite i čujete. 


(Dj 18,9) 
9 
A Gospodin reče Pavlu noću u viđenju: "Ne boj se, nego govori, i da ne ušutiš! 


(2 Kor 4,13) 

13 

A imajući isti duh vjere, kao što je pisano: "Vjerovao sam, zato govorio sam"; i mi vjerujemo, zato 
i govorimo; 


nemoguće je onda šutjeti (Jr 4,19; 20,9; Iz 62,6; Lk 19,40). 


(Jr 4,19; 20,9) 
19 

"Grudi moje, grudi moje, previjam se u boli, puca mi srce! Buči mi nutrina moja — ne mogu 
zamuknuti: Glas trube čuješ, srce moje, viku bojnu! 
9 

Kažem li: "Neću više misliti a njega, neću više nikada govoriti u ime njegovo k, tada gori i bukti u 
meni kao oganj, zatvoren u kostima mojim! Mučim se, da ga podnesem, a ne mogu više! 


(Iz 62,6) 
6 

"Na zidovima tvojim, Jerusaleme, namjestio sam stražare; čitav dan i svu noć neće oni ušutjeti ni 
za tren." Vi, koji imate spominjati Gospoda, ne šutite! 


(Lk 19,40) 
40 
On im reče: "Kažem vam, ako ovi ušute, kamenje će vikati." 


Najzad, kad Bog ima pohoditi čovjeka, zemlja šuti (Hab 2,20; Sef 1,7; Iz 41,1; Zah 2,17; Ps 
76,9; Otk 8,1); 


(Hab 2,20) 
20 
A Gospod stanuje u svetome hramu svojemu. Pred njim neka zamukne cijeli svijet! 


(Sef 1,7) 

7 

Tiho pred Gospodom, Svemogućim! Jer je blizu dan Gospodnji, jer je Gospod prigotovio žrtvu, 
posvetio goste svoje. 


(Iz 41,1) 
"Počujte me šuteći, obale! Narodi, crpite novu snagu! Oni neka dođu i govore! Mi ćemo zajedno 
stupiti na parnicu. 


(Zah 2,17) 
Sav svijet neka bude tih pred Gospodinom! Jer on ustaje iz svojega svetog stana. 
(Iz Biblije u prijevodu Ivana Sarića, popravljeno izdanje, 2011. napomena Milan Kušnjačić) 


(Ps 76,8) 
8 
S neba si oglasio presudu: zemlja se prepade i zanijemi, 


(Otk 8,1) 
1 
I kad otvori sedmi pečat, postade tišina u nebu, jedno po sata. 


a kad on dođe, šutnja iz straha ili počitanja jest znak čovjekova klanjanja (Tuž 2,10; Izl 15,16; 
Lk 9,36). 


(Tuž 2,10) 

10 

Šuteći sjede na zemlji starci kćeri sionske, posuli su prahom glavu svoju, vrećom se ogrnuli. 
Pognule k zemlji glavu svoju djevojke jerusalemske. 


(Izl 15,16) 

16 

Strah i trepet spopade ih; od jakosti ruke tvoje kamenom se okameniše. Tako prođe, o Gospode, 
narod tvoj; tako prođe narod tvoj, što si ga zadobio. 


(Lk 9,36) 

36 

Kad je bio glas prestao, bio je Isus opet sam. Oni su šutjeli i u one dane nijesu nikome ništa 
pripovijedali o tom, što su bili vidjeli. 


Ta ponizna šutnja, za onoga koji razmišlja u srcu (Lk 2,19.51), 


(Lk 2,19.51) 

19 

A Marija je čuvala sve riječi ove i razmišljala o njima u srcu svojemu. 

51 

Tada siđe s njima i dođe u Nazaret, i bio im je poslušan. Majka je njegova čuvala sve riječi ove u 


srcu svojemu. 
ne znači samo upokojenje (Ps 131,2) 


(Ps 131,2) 

Smirio sam se doista i upokojio dušu svoju. Kao dojenče na grudima majke, kao dojenče duša moja 
počiva u meni. : 

(Iz Biblije u prijevodu Ivana Sarića, popravljeno izdanje, 2011. napomena Milan Kušnjačić) 


već i otvaranje objavi što ju je Gospodin obećao malenima (Mt 11,25). 
(Mt 11,25) 
23 


U ono vrijeme progovori Isus i reče: "Slavim te, Oče, Gospodine neba i zemlje, što si ovo skrio od 
mudrih i razumnih, a objavio malenima. 


- sastavio Milan Kušnjačić, 15. rujna 2023. 


10 


